# Platgermana lingvo

|  |
| --- |
| **Platgermana lingvo** |
| Plattdüütsch, Plattdütsch, Plattdüütsk, Plattdütsk, Plattdietsch, Plauttdietsch |
|  |
| Areo de Germanio kaj Nederlando kie la platdiĉa nun parolatas |
| **dialektogrupo • natura lingvo • moderna lingvo** |
| **nordmara ĝermana lingvaro • sud-ĝermana lingvaro** |
| **Parolata en** |  Germanio (norde)  Nederlando  Danio |
| **Parolantoj** | 5 000 000 |
| **Denaskaj parolantoj** | ĉ. 5 milionoj |
| **Skribo** | latina |
| **Lingvistika klasifiko** |
|  Hindeŭropa lingvaro
Ĝermanaj lingvoj
Okcidentĝermanaj lingvoj
Malaltgermana
Malaltsaksa
Platdiĉa |
| Oficiala statuso |
| **Oficiala lingvo en** | Oficiale agnoskita kiel regiona lingvo en 8 federaciaj landoj de Germanio. Agnoskita kiel regiona aparta lingvo de la Eŭropa Ĉarto pri Lingvoj |
| **Reguligita de** |   |
| Lingvaj kodoj |
| **Lingvaj kodoj** |  |
|   **ISO 639-2** | nds |
|   **ISO 639-3** | nds |
|   **SIL** | NDS |
|   **Glottolog** | lowg1239 |
| **Angla nomo** | Low German |
| **Franca nomo** | bas allemand |
| **Vikipedio** |
|

|  |  |
| --- | --- |
|  | Vizitu vikipedion **en la la platdiĉa lingvo**! |

 |
|  |

**La platgermana lingvo** (ankaŭ nomata malaltsaksa aŭ platdiĉa lingvo) estas grupo de ĝermanaj dialektoj parolataj de ĉirkaŭ 5 milionoj da homoj en nordo de Germanio, Nederlando kaj Danio. Ĝia ISO-kodo estas *`nds`*. Ekzistas Vikipedio en la platdiĉa lingvo kaj en la nederlanda malaltsaksa dialekto.

## Historio

Iam la platgermana estis multe pli grava ol nuntempe: ĝi estis la oficiala lingvo de urboj de la Hansa Ligo, kaj estis komerca interlingvo de Londono ĝis Novgorodo kaj tra la Balta maro. Pro tio, ĝi forte influis la danan, norvegan kaj svedan lingvojn, en kiuj granda parto de la vortaro ĝis hodiaŭ estas platgermandevena.

Ankaŭ en la baltaj landoj senteblas la kultura kontakto kun la platgermana lingvo: en Talino, la ĉefurbo de Estonio, ekzemple la plej granda turo de la mezepoka urbomuro ankoraŭ hodiaŭ platgermane nomiĝas "Kiek in de Köük" (Rigardo en la kuirejon), ĉar en la urbo oni - se iel la vetero ebligis - subĉiele kuiris en internaj kortoj de la domoj, kaj el la urbomura turo eblis rekte enrigardi la grandajn kaldronojn de la najbaraj domoj. En la litova lingvo, kiu principe alprenas tre malmultajn fremdajn vortojn, multaj slangaj vortoj estas platgermanaj, ekzemple *biški* (platgermane *n bischken* aŭ *n bejten*, iomete), *knopkė* (platgermane *Knopke*, butoneto) aŭ *šnekėti* (platgermane *schnacken* aŭ *snacken*, babili).

El lingvistika vidpunkto, historiaj antaŭŝtupoj de la nuntempa platgermana lingvo estas la malnovsaksa kaj poste mezmalaltgermana lingvoj.

La areo de la platdiĉa lingvo
## Gramatiko

La gramatiko similas al tiu de la nederlanda lingvo, kaj ankaŭ iom al tiu de la altgermana:

La platgermana havas nur tri kazojn; personaj formoj de la verboj estas samaj en singularo kaj pluralo.

Genitivecon donas al substantivoj la finaĵo *-s*: *De Fischer* "La fiŝisto"; *Fischers Huus* "La domo de la fiŝisto".

La verboj apartenas al du grupoj, fortaj kaj malfortaj verboj.
La malfortaj formas pasintecon per sufikso, dum la fortaj per
vokalŝanĝo ĉe la radiko, aŭ per nura redono de la radiko.

## Vort-provizo

La platgermana lingvo havas multajn vortojn de ĝermana origino, sed en formo aparta por la platgermana. Ĝi enhavas multajn vortojn el la altgermana lingvo. Tamen la kernon konsistigas praĝermanaj vortoj parencaj al altgermanaj, nederlandaj ktp, sed kelkaj vortoj estas nur platgermanaj.

Nuntempe la amasa influo de la germana lingvo forte minacas la koheron kaj platgermanecon de la platgermana vortprovizo.

Aparte populara vorto en la platgermana, kion en la norda duono de Germanio ankaŭ uzas multaj nelingvanoj, cetere estas la vorto *Moin* por Saluton, kvankam multaj nelingvanoj miskomprenas la vorton kvazaŭ neekzakta prononco de la altgermana saluto *"Morg'n!"*, "... matenon!", dum fakte la platgermana (kaj nederlanda) vorto *mooi* havas la signifon "bona", "bela", "bonega", kio kun akuzativa n-finaĵo iĝas "Bonan..!" aŭ "Belan..!", kaj same bone taŭgas matene kiel vespere aŭ nokte, kaj same taŭgas por salutado de amiko kiel de ŝtatprezidanto.

## Dialektoj

La platgermana lingvo havas multajn dialektojn kaj normigita formo ankoraŭ preskaŭ ne ekzistas. La aŭtoroj ĝenerale verkis dialekte.

## Specimeno

Patro Nia

Unse Vader in' Himmel !
Laat hilligt warrn dienen Namen.
Laat kamen dien Riek.
Laat warrn dienen Willen so as in'n Himmel,
so ok op de Eerd.
Uns' dääglich Brood giff uns vundaag.
Un vergiff uns unse Schuld,
as wi di vergeben hebbt,
de an uns schüllig sünd.
Un laat uns nich versöcht warrn.
Mak uns frie vun dat Böse.
Denn dien is dat Riek un de Kraft un de Herrlichkeit in Ewigkeit.
Amen.
## Popola kanto platgermana

Dat du min Leevsten büst,
*Ke vi estas mia plejkarulo*
dat du wol weest!
*vi tutbone scias.*
(*refoje*)
Kum bie de Nacht, Kum bie de Nacht,
*Venu dumnokte, venu dumnokte,*
sech wi du heest.
*diru kiel vi nomiĝas.*
(*refoje*)
Kum du üm Middernacht,
*Venu vi meznokte*
kum du Klok een!
*venu je la unua.*
(*refoje*)
Vader slöpt, Möder slöpt,
*Paĉjo dormas, panjo dormas,*
ik slaap alleen.
*mi dormas sole.*
(*refoje*)
Klop an de Kamerdör,
*Frapu ĉe la ĉambropordo,*
faat an de Klink!
*premu la tenilon!*
(*refoje*)
Vader meent, Moder meent,
*Paĉjo pensas, panjo pensas,*
dat deit de Wind.
*ke tion faras la vento.*
(*refoje*)
(*Pri la resto de la nokto silentas la kanto...*)
## Famaj aŭtoroj de la platgermana

Fritz Reuter - Klaus Groth - Julius Stinde - Gorch Fock - Oswald Andrae - Wolfgang Sieg

## Klasifiko

La platdiĉa estas hindeŭropa, pli precize ĝermana, parenca al la nederlanda, la germana, la jida kaj, pli fore, la frisa kaj dana lingvoj.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Malaltgermanaj dialektoj

Malaltgermana[Montri]

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| malaltfranka |

Nederlanda[Montri]

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| nederlanda [ nld] |

|  |  |
| --- | --- |
|  |
okcidenflandra [ vls] |
|  |
|  |
orientflandra |
|  |
|  |
zelanda [ zea] Zeeuws ? |
|  |
|  |
holanda |
|  |
|  |
sud-geldera |
|  |
|  |
brabansona |
|  |
|  |
limburga [ lim] |
|  |
|  |
sudorienta limburga |
|  |

 |
|  |
|  |
afrikansa [ afr] |
|  |

 |
|  |
| malaltsaksa |

|  |  |
| --- | --- |
|  |
malaltsaksa de Nederlando |
|  |
|  |
orientfrisa |
|  |
|  |
vestfala [ wep] |
|  |
|  |
ostfala |
|  |
|  |
platdiĉa [ nds] |
|  |
|  |
aĥterhoeka [ act] |
|  |
|  |
drenta [ drt] |
|  |
|  |
groninga [ gos] |
|  |
|  |
platdiĉa [ pdt] |
|  |
|  |
sallanda [ sdz] |
|  |
|  |
stelingverfa [ stl] |
|  |
|  |
tventa [ twd] |
|  |
|  |
veluva [ vel] |
|  |

 |
|  |
| orienta malaltgermana |

|  |  |
| --- | --- |
|  |
meklenburga-pomera |
|  |
|  |
brandenburga |
|  |
|  |
malaltprusa |
|  |

 |
|  |

 |

## Vortaroj

Ekzistas pluraj germanaj-platdiĉaj vortaroj. Ekzemploj estas

* *Plattdeutsches Wörterbuch*, Johannes Saß, eldonejo Karl Wachholtz, Neumünster 1956, la norma vortaro, 56-a eldono 2016
* *Hochdeutsch-Plattdeutsches Wörterbuch*: 26.000 platdiĉaj vortoj kaj 2000 parolturnoj, 2011, Günter kaj Johanna Harte, eldonejo Schuster, Leer
* *Niedersächsisches Wörterbuch* ("Vortaro de Malsupra Saksio"), eldonejo Karl Wachholtz, Neumünster: (10 el 13 volumoj estis publikigitaj ĝis 2022, volumoj 11 kaj 12 prepariĝas por publikigo)
* Hermann Böning: *Plattdeutsches Wörterbuch für das Oldenburger Land*, eldonejo Stalling, Oldenburg 1941; represo: Verlag Heimatverein Herrlichkeit, Dinklage 1970

## Vidu ankaŭ

* Plaŭtdiĉa lingvo
* tatoeba Multlingva frazaro kun multaj platgermanaj frazoj, 2012-07: 16000 platgermanaj frazoj.

## Notoj

## Eksteraj ligiloj

* reta vortaro altgerana-platgermana Arkivigite je 2020-11-25 per la retarkivo Wayback Machine
* filmeto en Jutubo platgermane pri la temo "la platgermana en la mondo"
* simpla lingvogvidilo por altgermanlingvaj flegistoj, ankaŭ utila por ĉiu alia kiu baze komprenas la altgermanan (stato de 2016)
* Pri Platgermana lingvo en Ethnologue (angle)
* Lingva Mapo de Germanio, Nederlando, ktp (angle, france, eŭske)
* *Lengua bajoalemán* en Promotora Española de Lingüística (hispane)